CELEX: 62016TN0022
Language: el
Date: 2016-01-25 00:00:00
Title: Υπόθεση T-22/16: Προσφυγή-αγωγή της 25ης Ιανουαρίου 2016 — Comprojecto-Projectos e Construções κ.λπ. κατά ΕΚΤ

21.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/37
            
         Προσφυγή-αγωγή της 25ης Ιανουαρίου 2016 — Comprojecto-Projectos e Construções κ.λπ. κατά ΕΚΤ
   (Υπόθεση T-22/16)
   (2016/C 106/43)
   Γλώσσα διαδικασίας: η πορτογαλική
   
      Διάδικοι
   
   
      Προσφεύγοντες-ενάγοντες: Comprojecto-Projectos e Construções, Lda (Λισσαβώνα, Πορτογαλία), Julião Maria Gomes de Azevedo (Λισσαβώνα), Paulo Eduardo Matos Gomes de Azevedo (Λισσαβώνα) και Isabel Maria Matos Gomes de Azevedo (Λισσαβώνα) (εκπρόσωπος: M. A. Ribeiro, δικηγόρος)
   
      Καθής-εναγομένη: Ευρωπαϊκή Κεντρική Τράπεζα
   
      Αιτήματα
   
   Οι προσφεύγοντες-ενάγοντες ζητούν από το Γενικό Δικαστήριο:
   
               —
            
            
               να διαπιστώσει, κατ’ εφαρμογή του άρθρου 265 ΣΛΕΕ, ότι μη δίνοντας συνέχεια στην από 27 Νοεμβρίου καταγγελία τους, η Ευρωπαϊκή Κεντρική Τράπεζα παρέλειψε παρανόμως να αποφασίσει, μολονότι είχε κληθεί προηγουμένως να ενεργήσει·
            
         
               —
            
            
               επικουρικώς, να ακυρώσει, κατ’ εφαρμογή των άρθρων 263 και 264 ΣΛΕΕ, την απόφαση της Ευρωπαϊκής Κεντρικής Τράπεζας·
            
         
               —
            
            
               να υποχρεώσει την Ευρωπαϊκή Κεντρική Τράπεζα, κατ’ εφαρμογή των άρθρων 340 ΣΛΕΕ και 41, παράγραφος 3, του Χάρτη Θεμελιωδών Δικαιωμάτων της Ευρωπαϊκής Ένωσης, να καταβάλει στους προσφεύγοντες-ενάγοντες αποζημίωση ύψους 4 199 780,43 ευρώ, πλέον τόκων υπερημερίας με το νόμιμο επιτόκιο·
            
         
               —
            
            
               να καταδικάσει την Ευρωπαϊκή Κεντρική Τράπεζα στα δικαστικά έξοδα, κατ’ εφαρμογή του άρθρου 134, παράγραφος 1, του Κανονισμού Διαδικασίας.
            
         
      Λόγοι και κύρια επιχειρήματα
   
   
               1.
            
            
               Παράνομη απόρριψη, μέσω παραλείψεως ή αποχής από τη λήψη αποφάσεως, της προσκλήσεως προς την Ευρωπαϊκή Κεντρική Τράπεζα να ενεργήσει κατόπιν της από 27 Νοεμβρίου καταγγελίας που άσκησαν οι προσφεύγοντες-ενάγοντες αναφορικά με παράνομες αποφάσεις και πρακτικές της Τράπεζας της Πορτογαλίας.
            
         
               2.
            
            
               Έλλειψη αμεροληψίας, διαφάνειας, ακεραιότητας, αρμοδιότητας, αποτελεσματικότητας και ευθύνης, έκδοση παράνομης αποφάσεως (παράβαση του άρθρου 20 του Χάρτη Θεμελιωδών Δικαιωμάτων).
            
         
               3.
            
            
               Παράβαση ουσιώδους τύπου, παράβαση των Συνθηκών ή οποιουδήποτε κανόνα δικαίου σχετικά με την εφαρμογή τους, κατάχρηση εξουσίας.
            
         
               4.
            
            
               Προστασία και ευνοϊκή μεταχείριση της IC Millenium/Bcp όσον αφορά τη χρησιμοποίηση του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και την παραβίαση κοινοτικών υποχρεώσεων όσον αφορά την ελεύθερη κυκλοφορία κεφαλαίων.
            
         
               5.
            
            
               Παράβαση του άρθρου 11, παράγραφος 3, της οδηγίας 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου («οδηγία για τις αθέμιτες εμπορικές πρακτικές»).